**PREDMET NABAVE:**

**Informatička oprema**

**Evidencijski broj nabave: E-VV-10/2020/R2**

Sukladno članku 198. Zakona o javnoj nabavi (Narodne novine, broj 120/16) javni naručitelj obvezan je prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluga, staviti opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora na prethodno savjetovanje sa zainteresiranim gospodarskim subjektima u trajanju od najmanje pet dana.

Sukladno navedenom, dana **30. listopada 2020.** godine naručitelj, Fond za zaštitu okoliša i energetsku učinkovitost šalje na objavu u Elektronički oglasnik javne nabave RH (EOJN RH) podatke o postupku nabave:

* Nacrt Dokumentacije o nabavi (koji uključuje opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora) sa obrascima i prilozima

Tijekom trajanja prethodnog savjetovanja zainteresirani gospodarski subjekti mogu elektroničkim sredstvom komunikacije, **isključivo** **putem EOJN RH, dostaviti naručitelju svoje primjedbe i prijedloge** u vezi s informacijama i dokumentacijom koji su objavljeni, **zaključno sa 6. studenim 2020. godine**, do isteka posljednjeg sata navedenog dana. Protekom tog datuma neće više biti moguće sudjelovanje u savjetovanju.

Nakon provedenog prethodnog savjetovanja naručitelj Fond za zaštitu okoliša i energetsku učinkovitost će razmotriti sve primjedbe i prijedloge zainteresiranih gospodarskih subjekata te će izraditi i objaviti ***Izvješće*** o prihvaćenim i neprihvaćenim primjedbama i prijedlozima u EOJN RH.

**Prilozi:**

* Dokumentacija o nabavi – nacrt
* Obrazac 2.1. Troškovnik za grupu 1
* Obrazac 2.2. Troškovnik za grupu 2
* Obrazac 3.1 Tehnička specifikacija za grupu 1
* Obrazac 3.1 Tehnička specifikacija za grupu 2